Izvještaj o poslovanju

2022. godina

Svibanj, 2023.

**Direktor o poslovanju**

U lipnju 2022. godine došlo je do promjene na čelu uprave društva te je gospodin Igor Škatar s danom 31. svibnja 2022. godine razriješen dužnosti direktora na koju je izabran sadašnji direktor Tomislav Josipović, počevši s radom 1. lipnja 2022. godine.

**UVODNO O DRUŠTVU**

Ubrzanim razvojem gospodarskog i društvenog života grada uvjetuju se kvalitativno novi zahtjevi pred sustav javnog prijevoza.

Kao izvršitelj javnog prijevoza, osnovni nam je cilj svojim radom pravovremeno zadovoljiti prijevozne potrebe građana i odgovoriti na promjene u zahtjevima uzimajući u obzir raspoložive kapacitete, a ujedno time dati svoj doprinos gospodarskom razvoju i unaprjeđenju kvalitete života grada.

Misija poduzeća je izgrađivanje i zadržavanje pozicije u prijevoznom smislu, te s efikasnom razvojnom politikom i aktivnim prisustvom u interesu korisnika usluga, vlasnika udjela Društva i zaposlenih u poduzeću, ispunjavati sve svoje zakonske obveze.

Osnivači Društva su:

* Grad Pula (86%),
* Grad Vodnjan (1%),
* Općina Ližnjan (5%),
* Općina Medulin (7%),
* Općina Fažana (1%).

**NADZORNI ODBOR**

Nadzorni odbor se sukladno Društvenom ugovoru sastoji od pet članova od kojih su tri predstavnici Grada Pule kao većinskog vlasnika, jedan predstavnik manjinskih vlasnika i jedan predstavnik radnika. Na 31.12.2022. godine nadzorni odbor je u sastavu imao četiri člana budući da je predstavniku manjinskih vlasnika istekao mandat u drugoj polovini 2022. godine, a nakon toga nije imenovan novi član.

Članovi su: Dario Kukuljan (predsjednik), Denis Peloza (član), Marko Laković (član), Valter Pliško (predstavnik radnika).

**POSLOVANJE**

**Prometni kapaciteti**

Tijekom 2022. godine Društvo je raspolagalo sa 36 autobusa:

* 12 solo MAN LIONS CITY SPP autobusa: gradski niskopodni (2020. god.) u prometu od kolovoza 2020. godine,
* 8 solo IVECO CROSSWAY SPP autobusa: gradsko - prigradski niskoulazni (2020. god.) u prometu od kolovoza 2020. godine,
* 6 solo IVECO CROSSWAY DIESEL autobusa: gradsko - prigradski niskoulazni (2019. god.) u prometu od svibnja. 2019. godine,
* 6 solo IVECO URBANWAY DIESEL autobusa: gradski niskopodni (2019. god.) u prometu od lipnja 2019. godine,
* 4 midi IVECO URBANWAY SPP autobusa: gradski niskopodni (2021. god.) u prometu od veljače 2022. godine.

**Nabava autobusa**

Početkom 2022. godine Pulaprometu su isporučena 4 MIDI autobusa sufinancirani putem EU fondova, čime je uspješno nastavljena obnova voznog parka. Time je pružena veća razina kvalitete prijevozne usluge putnika.

Ukupna vrijednost za navedene autobuse s PDV-om iznosi 9.013.600,00 kuna, odnosno bez PDV-a 7.210.880,00 kuna. Cijena jednog autobusa bez PDV-a iznosi 1.802.720,00 kuna.

**Dnevne karte**

Od polovine kolovoza 2022. godine u cjenik su uvrštene dnevne karte, a predviđena kupnja (trajanje) je za 1 dan, 3 dana ili 7 dana. Navedeni tip karte je uobičajen i kod drugih javnih prijevoznika namijenjen je svim putnicima iako ga najviše koriste turisti.

**Novi polasci i promjena trase linija**

Tijekom 2022. godine izvršene su brojne korekcije trasa i vremena polazaka postojećih linija sukladno potrebama putnika i zahtjevima jedinica lokalne samouprave. Najvažnije promjene u 2022. godini su:

* travanj – izmjena trase linija 4 i 6 – povezivanje Vidikovca i Max Stoje
* travanj – izmjena trase linije 9 – produljenje linije na način da osim Monte Šerpa prolazi i naseljima Busoler i Monte Turco
* travanj – uvođenje polaska linije 23a u 14:30 radnim danom
* srpanj – dodavanje polazaka na liniji 1 u popodnevnim satima u vrijeme turističke sezone
* srpanj – uvođenje nove kružne linije 21 / 22 – međusobno povezivanje u jutarnjim i večernjim satima naselja Galižana, Vodnjan, Peroj i Fažana
* rujan – usklađivanje vremena polazaka linije 21 – sukladno trajanju nastave u OŠ Fažana
* rujan – uvođenje polazaka linije 21a u 17:20 i 20:30

**Otvaranje izlaza na Koparsku ulicu**

U srpnju 2022. godine je izradom prometnog rješenja te ishodovanjem potrebnih suglasnosti otvoren izlaz iz garaže Pulaprometa na Koparsku ulicu. Navedenim se na polascima na linije te na odlasku na punionicu plina i na servis smanjio broj pređenih kilometara, a time su postignute znatne uštede na gorivu, cca 100 tisuća kuna godišnje.

**Školovanje vozača**

Dodatno su uloženi napori u pronalasku novih vozača na način da su pokrenute kampanje oglašavanja (radio postaje, društvene mreže, „jumbo“ plakati, obljepljivanje autobusa i autobusnih nadstrešnica i drugo), potpisani su ugovori s agencijama za posredovanje pri zapošljavanju te je započet postupak nabave za pružatelja usluge osposobljavanja za vozača autobusa. Pulapromet se time obvezao financirati kandidatima školovanje za vozača autobusa uz uvjet ostanka kandidata u Pulaprometu na ugovoreno vremensko razdoblje.

**Sindikati**

U Pulaprometu djeluju Sindikat Istre i Kvarnera te Sindikat prometa i veza Hrvatske. Suradnja sa sindikatima je kvalitetna i vjerujemo da će takva biti i u budućnosti. Za spomenuti je da su u srpnju 2022. godine uspješno završeni sindikalni pregovori kojima su znatno povećanja prava radnika te je Pulapromet time postao poželjniji poslodavac.

**Beskontaktna naplata u autobusima**

U studenom 2022. godine u autobusima je uvedena mogućnost beskontaktne naplate čime se pridonosi bržoj naplati i bržem ulasku putnika u autobus. Posljedično se autobusi manje zadržavaju na stajalištima i stvaraju manje gužve.

**Prijeđeni kilometri**

Broj prijeđenih kilometara je povećan u odnosu na 2021. godinu, ali je još uvijek manje u odnosu na referentnu pred Covid 2019. godinu.

U 2022. godini prijeđeno je 1.725.828 kilometara za razliku od 2021. godine u kojoj je prijeđeno 1.657.665 kilometara.

**Broj prevezenih putnika**

Tijekom 2022. godine evidentirano je 2.792.071 prevezenih putnika što je za 29,28 % više u odnosu na 2021. godinu u kojoj je evidentirano 2.163.520 prevezenih putnika.

Prva zona je i dalje najzastupljenija u broju prevezenih putnika sa 2.354.064 što je za 27,56 % više u odnosu na 2021. godinu u kojoj je prevezeno 1.845.424 putnika.

U drugoj je zoni tijekom 2022. godine uslugu prijevoza koristilo 435.016 putnika (tijekom 2021. godine uslugu prijevoza koristilo je 315.030 putnika).

Broj putnika u 2022. godini je znatno veći u odnosu na 2021. no još uvijek je manji u odnosu na 2019. godinu. Navedeno značajno utječe na ukupno ostvarene prihode od osnovne djelatnosti.

**Zaposlenici**

Zaposlenici predstavljaju osnovu razvoja Društva i temelj pružanja kvalitetne usluge svim korisnicima. Zdravlje i sigurnost na radu ima veliku važnost te se između ostalog radnicima omogućuje redoviti sistematski pregledi, interne edukacije stručnjaka zaštite na radu na temu zdravlja i sigurnosti na radu, pridržavanje visokih ekoloških i ergonomskih standarda i propisa i sl.

Pulapromet je 2022. godinu zaključio sa 114 zaposlenika dok je 2021. godinu sa završio sa 118 radnika.

Najveći izazov je bio nedostatak vozača autobusa te je po navedenom u drugom dijelu 2022. godine poduzet niz radnji.

Poduzete su i aktivnosti u smjeru bolje komunikacije sa svim radnicima te je tako uzet u obzir i realiziran niz zahtjeva radnika koje je uprava smatrala realnim i opravdanim.

**Servisna služba**

Servisna služba omogućava trenutnu intervenciju kako u radioni tako i na terenu. Permanentnim usavršavanjem i praćenjem inovacija u servisnim poslovima pomaže se u rješavanju svih eventualnih problema u servisiranju i popravku autobusa.

U radioni se obavlja dijagnostika, djelatnost servisa, izmjena ulja i filtera, kontrola i punjenje klima uređaja uz poštivanje svih propisa i preporuka o zaštiti na radu ali i zaštiti okoliša.

**Kontrolna služba**

Kontrolori rada tijekom 2022. godine obavili su 9.097 kontrola u autobusu (u 2021. godini obavljeno je 7.842 kontrola u autobusu).

Iz vozila je u 2022. godini udaljeno 46 putnika (u 2021. godini je bilo udaljeno 69 putnika radi neposjedovanja putne karte ili pak posjedom neispravne putne karte), dok su zbog nelegalnog korištenja blokirane 16 karte (u 2021. je bilo blokirano 20 karata).

Uspješnim provođenjem kontrole educira se putnike da se pridržavaju propisa Društva. Svi podaci prikupljeni pravilnim korištenjem BUScard sustava koriste se u statističkim analizama.

Tijekom 2022. godine utvrđeno je:

* 19 prometnih nezgoda (19 prometne nezgode u 2021. godini );
* 33 oštećenja vozila (34 oštećenja u 2021. godini );
* 34 prijavljenih ozljeda putnika (47 prijavljenih ozljeda putnika u 2021.-oj godini ).

**Služba zaštite na radu**

Tijekom 2022. godine služba zaštite na radu obavila je niz aktivnosti u području:

* osposobljavanje radnika za rad na siguran način i provođenje mjera zaštite od požara,
* liječnički pregledi radnika kod Medicine rada,
* servis pumpe internog skladišta diesel goriva,
* ispitivanje radne opreme, te ostale aktivnosti iz područja zaštite na radu.

**Prijedlozi i primjedbe korisnika usluga**

Svi prijedlozi ili pak primjedbe koji se zaprime se nastoje riješiti u najkraćem mogućem roku, tj. nakon razmatranja, analiziranja i mogućnosti rješavanja određenih problema promptno se odgovori našim sugrađanima odnosno korisnicima.

**ZAKLJUČAK**

Tijekom 2022. godine koja je i kao prethodne dvije COVID godine bila izazovna za Pulapromet nastojala se očuvati kvaliteta prijevozne usluge.

Početkom promatranog razdoblja društvo se moderniziralo sa 4 MIDI autobusa čime se uspješno nastavio trend u korištenju i povlačenju sredstava iz EU fondova.

Također društvo je u suradnji sa oba Sindikata koja djeluju unutar tvrtke povećalo materijalna prava svih zaposlenika čime se nastojalo financijski pratiti rastuće troškove života.

Rukovodeći tim u Pulaprometu je uz društvenu odgovornost i održivo poslovanje uložio maksimalne napore u održavanju ravnoteže između zahtjeva zaposlenika, obavljanja djelatnosti kao i vlasnika samog trgovačkog društva. Takvo što je u uvjetima u kojima se nalazimo vrlo izazovno.

Direktor

Tomislav Josipović dipl.oec.

Izvještaji o poslovanju

Izvještaj 1. **Imovina**

Izvještaj 2. **Kapital i obveze**

Izvještaj 3. **Prihodi i rashodi**

Izvještaj 4. **Dodatni podaci**

Izvještaj 5. **Pokazatelji**

Izvještaj 6. **Realizacija plana poslovanja (realizacija plana prihoda i rashoda, te**

**dodatnih podataka)**

Komentari

**uz izvještaje o poslovanju**

**Izvještaj 1.**

**IMOVINA**

|  |
| --- |
| **Ukupna imovina** |

Dana 31.12.2022. godine Društvo je raspolagalo imovinom ukupne vrijednosti 47.013.926 kuna (31.12.2021. godine 53.156.601 kuna).

|  |
| --- |
| **Dugotrajna imovina** |

Na dan 31.12. 2022. godine dugotrajna imovina je bila ukupne vrijednosti 35.080.618 kuna (31.12.2021. godine 39.917.325 kuna), a smanjenje je najvećim dijelom uzrokovano amortizacijom.

**Nematerijalna imovina**

Nematerijalna imovina obuhvaća ulaganja u softver i licence, a evidentira se prema trošku nabave i amortizira pravocrtnom metodom tijekom očekivanog korisnog vijeka trajanja do 5 godina.

Tijekom 2022. godine kupljene su licence u iznosu od 70.860 kuna.

**Materijalna imovina**

Osnova za utvrđivanje bruto knjigovodstvene vrijednosti dugotrajne materijalne imovine je trošak nabave koji obuhvaća kupovnu cijenu uvećanu za zavisne troškove koji se izravno mogu pripisati dovođenju sredstva u radno stanje za namjeravanu upotrebu.

Bruto knjigovodstvena vrijednost dugotrajne materijalne imovine sustavno se amortizira pravocrtnom metodom amortizacije tijekom njenog procijenjenog vijeka upotrebe.

Tablica 1: Struktura materijalne imovine

|  |  |  |  |
| --- | --- | --- | --- |
| **R.br.** | **Opis** | **Knjig.vrijednost 31.12.2021.** | **Knjig.vrijednost 31.12.2022.** |
|
| 1 | Zemljište | 740.383 | 740.383 |
| 2 | Građevinski objekti | 2.462.203 | 1.886.822 |
| 3 | Postrojenja i oprema | 36.306.224 | 32.176.926 |
|  | **UKUPNO** | **39.508.810,00** | **34.804.131,00** |

**Financijska imovina**

Dugotrajnu financijsku imovinu čine udjeli u drugim poduzećima.

Pulapromet d.o.o. Pula u Bilanci na dan 31. prosinca 2022. godine iskazuje dugotrajnu financijsku imovinu u iznosu 198.400 kuna.

Tablica 2: Dugotrajna financijska imovina

|  |  |  |
| --- | --- | --- |
| **R.br.** | **Opis** | **Kunajig.vrij.** |
| 1 | Istarska autocesta | 15.000 kuna |
| 2 | Luka Pula d.o.o. | 183.400 kuna |
|  | **UKUPNO** | **198.400 kuna** |

**Potraživanja**

Dugotrajna potraživanja za 2022. godinu iznose 7.227 kuna, a odnose se na odobrene dugoročne kredite za otkup stanova.

|  |
| --- |
| **Kratkotrajna imovina** |

**Zalihe**

Zalihe sirovina i materijala su iznosile 1.132.215 kuna. Iskazuju se po trošku nabave ili neto prodajnoj vrijednosti, ovisno koja je niža. Trošak se određuje po prosječnim ponderiranim cijenama.

Tablca 3: Zalihe

|  |  |  |
| --- | --- | --- |
| **R.br.** | **O p i s** | **Stanje** |
| 1 | Sirovine i materijal na skladištu | 605.497,00 |
| 2 | Rezervni dijelovi na skladištu | 239.994,00 |
| 3 | Sitan inventar na skladištu | 9.396,00 |
| 4 | Sitan inventar u upotrebi | 527.054,00 |
| 5 | Ispravak vrijednosti SI | -249.726,00 |
|  | **UKUPNO** | **1.132.215,00** |

Sirovine, materijal i rezervni dijelovi, evidentiraju se po stvarnim nabavnim vrijednostima tj. prema ulaznim računima dobavljača. Terećenje troškova vrši se primjenom metode prosječnih cijena.

Sitan inventar prilikom stavljanja u upotrebu otpisuje se prema računovodstvenoj politici o otpisu sitnog inventara

**Potraživanja**

Na 31.12.2022. godine Društvo je imalo 2.022.781 kuna potraživanja odnosno 12,97 % manje u odnosu na 202. godinu kada su iznosila 2.324.288 kuna.

Tablica 4: . Struktura potraživanja od kupaca

|  |  |  |  |
| --- | --- | --- | --- |
| **R.br.** |  **Opis** | **Stanje 31.12.2021.** | **Stanje 31.12.2022.** |
| 1 | Kupci u zemlji | 237.813,00 | 301.171,00 |
| 2 | Ispravak vrijednosti potraživanja | -16.875,00 | -16.875,00 |
| 3 | Kupci za primljene avanse (umirovljenici) | 314.957,00 | 374.725,00 |
| 4 | Potraživanja od vozača  | 7.000,00 | 6.700,00 |
| 5 | Potraživanja Grad Pula-Općina Marčana | 59.394,00 | 0,00 |
| 6 | Sudski troškovi | 0,00 | 1.800,00 |
| 7 | Povrat plaće | 0,00 | 14.867,00 |
| 8 | Potpora - Grad Pula | 1.325.471,00 | 906.566,00 |
| 9 | Potpora - Grad Vodnjan | 492.362,00 | 356.000,00 |
| 10 | Sporna potraživanja - Vodnjan | -266.362,00 | -178.000,00 |
| 11 | Potraživanja HZZO | 59.915,00 | 39.782,00 |
| 12 | Kartično plaćanje | 34.403,00 | 23.414,00 |
| 13 | Povrat trošarina – gorivo | 33.321,00 | 191.215,00 |
| 14 | Povrat PD | 42.889,00 | 0,00 |
| 15 | Ostali predujmovi | 0,00 | 1.416,00 |
|  | **U K U P N O**  | **2.324.288,00** | **2.022.781,00** |

**Financijska imovina**

**Novac**

Tablica 5: Novac

|  |  |  |  |
| --- | --- | --- | --- |
| **R.br.** |  **Opis** |  **31.12.2021.** |  **31.12.2022.** |
| 1 | ŽIRO-RAČUNI | 2.868.261 | 8.644.076 |
| 2 | BLAGAJNA | 7.272 | 53.028 |
|  | **UKUPNO:** | **2.875.533,00** | **8.697.104,00** |

|  |
| --- |
| **Aktivna vremenska razgraničenja** |

Iznos u visini od 81.208 kuna odnosi se na unaprijed plaćene troškove registracije motornih vozila.

**Izvještaj 2.**

**KAPITAL I OBVEZE**

|  |
| --- |
| **Kapital i rezerve** |

31.12.2022. godine kapital i rezerve iznose 6.778.053 kuna.

Rješenjem Trgovačkog suda u Rijeci broj Tt-95/3328-2 od 11.siječnja 1996. godine, registriran je temeljni kapital u visini od 5.050.500 kuna.

Temeljni kapital Društva sporazumno je podijeljen Rješenjem Trgovačkog suda u Pazinu-Tt-16/3204-2 od 16.05.2016.g.

Iznos od 342 kuna nastao kao rezultat zaokruživanja, u poslovnim kunajigama Društva pripisan je rezervama.

Zadržana dobit na dan 31.12.2022. iznosi 1.572.551 kuna, a sastoji se od zadržane dobiti u iznosu od 1.832.090 kuna umanjene za nepodmireni gubitaka Općine Ližnjan 259.064 kuna i Općine Medulin 476 kuna.

Dobit poslovne godine iznosi 154.660 kuna (2021. godine 261.584 kuna).

|  |
| --- |
| **Rezerviranja** |

Za neiskorištene godišnje odmore do 31.12.2022. godine rezervirana su sredstva u iznosu od 500.594 kuna, a 2021. godine 198.880 kuna.

Po započetom sudskom sporu Pn-121/19. koji se vodi pred Općinskim sudom u Puli, protiv Euroherc osiguranja d.d. rezervirana su sredstva u iznosu od 30.000 kuna.

|  |
| --- |
| **Dugoročne obveze** |

Na dan 31. prosinca 2022. g. iskazane su dugoročne obveze u visini od 4.974 kuna, a odnose se na obveze po prodanim stanovima na kredit.

31.12.2022.g. EBRD zajam iznosi 7.765.740 kuna.

|  |
| --- |
| **Kratkoročne obveze** |

Tablica 6: Struktura kratkoročnih obveza

|  |  |  |  |
| --- | --- | --- | --- |
| **R.br.** | **Opis** | **2021.** | **2022.** |
| 1 | Obveze za predujmove (pretplatničke i umirovljeničke karte) | 294.331 | 370.575 |
| 2 | Obveze prema dobavljačima | 1.506.722 | 2.263.829 |
| 3 | Obveze prema zaposlenim (plaće za 12/2022) | 796.720 | 850.228 |
| 4 | Obveze za poreze i doprinose 12/2022 | 409.862 | 505.710 |
| 5 | Ostale kratkoročne obveze | 4.174 | 7.909 |
| 6 | Nakunaada članova NO | 3.800 | 3.100 |
| 7 | Obveza URA nakon 20.01.2023. | 3.353 | 23.250 |
| 8 | Obveza za povrat vlasnicima za 2022. | 857.640 | 630.030 |
| 9 | Obveza za rate kredita za 2023.g. | 3.297.168 | 3.304.767 |
|  | **UKUPNO** | **7.178.770,00** | **7.959.338,00** |

|  |
| --- |
| **Pasivna vremenska razgraničenja** |

Na dan 31. prosinca 2022. godine iskazan je saldo od 23.975.227 kuna, a odnosi se na unaprijed obračunate prihode od prodaje stanova u iznosu od 3.189 kuna, odgođenih prihoda od prodaje godišnjih umirovljeničkih karata u iznosu od 299.780 kuna i od odgođenih prihoda za dug. imovinu u iznosu od 23.517.433 kuna te obveza za kamate EBRD u iznosu od 154.824 kuna.

**Izvještaj 3.**

**PRIHODI I RASHODI**

|  |
| --- |
| **Prihodi** |

Tijekom 2022. godine Društvo je ostvarilo 39.625.132 kuna prihoda što čini porast od 12,26 % u odnosu na 2021. godinu kada su iznosili 35.298.547 kuna.

**Poslovni prihodi**

Poslovni prihodi iskazani su prema načelu fakturirane realizacije.

 Tablica 7: Poslovni prihodi od prodaje

|  |  |  |  |
| --- | --- | --- | --- |
| **R.br.** | **Opis** |  **2021.** | **2022.** |
| 1 | Mjesečne-pretplatne karte  | 4.325.985 | 5.660.273 |
| 2 | Karte kupljene kod vozača  | 3.439.927 | 5.384.432 |
| 3 | Dnevne karte (prodaja od 14. kolovoza) | 0 | 125.878 |
| 4 | Vrijednosne (prepaid) karte | 1.478.221 | 1.835.243 |
| 5 | Izrada karata  | 100.066 | 125.026 |
| 6 | Ugovoreni prijevozi  | 241.130 | 305.201 |
| 7 | Godišnje umirovljeničke karte  | 904.400 | 812.720 |
| 8 | Aktiviranje beskontaktnih karata  | 464 | 360 |
| 9 | PVC etui | 9.927 | 13.520 |
| 10 | Reklame  | 35.760 | 5.760 |
| 11 | Red vožnje | 2.704 | 2.992 |
| 12 | Potvrde o cijeni karte | 4.570 | 5.274 |
|  | **U K U P N O** | **10.443.154** | **14.276.679** |

Tablica 8: Ostali poslovni prihodi (subvencije, EU projekti, trošarine i dr.)

|  |  |  |  |
| --- | --- | --- | --- |
| **R.br.** | **Opis** |  **2021.** | **2022.** |
| 1 | Prihodi od subvencija od vlasnika | 11.327.529 | 14.991.403 |
| 2 | Prihodi od subv.i dr.potpora(HZZ, doprin.) | 4.331.219 | 0 |
| 3 | Prihodi od subv.cijene el. energije | 0 | 27.576 |
| 4 | Prihodi od ukidanja vlastitih usluga - donacija | 89 | 13.159 |
| 5 | Prihodi od ukidanja dug. rezerviranja | 236.165 | 488.880 |
| 6 | 35% iznosa za stanove | 1.736 | 1.276 |
| 7 | Inventurni viškovi | 14.111 | 26.767 |
| 8 | Naplaćena otpisana potraživanja | 343.889 | 266.362 |
| 9 | Naplaćeno od osig. društava  | 100.115 | 233.733 |
| 10 | Usklađenja i prihodi proteklih godina | 12.570 | 0 |
| 11 | Povrat trošarina na dizelsko gorivo | 126.455 | 236.764 |
| 12 | Ostali izvanredni prihodi | 48.647 | 391.252 |
| 13 | ITU-prihod od EU fondova po projektima | 5.236.102 | 5.236.102 |
| 14 | NO REGRET-prihod od EU fondova po proj. | 3.029.400 | 3.029.400 |
| 15 | NO REGRET II-prihod od EU fondova  | 0 | 396.598 |
|   | **U K U P N O** | **35.251.181** | **25.339.272** |

**Financijski prihodi**

Tablica 9: Financijski prihodi

|  |  |  |  |
| --- | --- | --- | --- |
| **R.br.** | **Opis** | **2021.** | **2022.** |
| 1 | Prihodi od dividendi | 809 | 0 |
| 2 | Kamate po viđenju | 12.479 | 9.181 |
|   | Pozitivne tečajne razlike | 34.078 | 0 |
|  | **Ukupno** | **47.366** | **9.181** |

**Ostali prihodi**

Ostali prihodi u najvećoj mjeri čine Prihodi od naplaćenih potraživanja otpisanih u prethodim razdobljima u iznosu od 266.362 kuna (Grad Vodnjan)

Ostali izvanredni prihodi čine iznos od 813.822 kuna, najvećim djelom odnose se na naplatu šteta temeljem osiguranja (233.733 kuna), prihod od povrata djela trošarina (236.764 kuna), prihod od odbrenih rabata (4.872 kuna).

|  |
| --- |
| **Rashodi** |

U 2022. godini ostvareni su rashodi u iznosu od 39.470.472 kuna što je za 12,65 % više nego u 2021. godini kada su iznosili su 35.036.963 kuna.

**Poslovni rashodi** u 2022. godini su iznosili 38.861.785 kuna (u 2021. godini su bili 33.892.601 kuna ).

Materijalni troškovi bilježe ostvarenje u iznosu od 6.356.574 kuna (u 2021. godini su materijalni troškovi iznosili 4.528.503 kuna). Najznačajnija vrsta materijalnih troškova odnosi se na utrošak materijala i sirovina u osnovnoj djelatnosti (troškovi goriva i maziva) s ostvarenjem od 5.562.938 kuna. Gorivo, mazivo i plin je stavka troškova koja je uvjetovana godišnje prijeđenim kilometrima (vozim redom), te se na tu stavku ne može bitnije utjecati glede smanjenja iste.

Tablica 10: Prikaz troška amortizacije, goriva i maziva te prijeđenih kilometara u razdoblju od 2010. – 2022. godine

|  |  |  |  |
| --- | --- | --- | --- |
| **Godina** | **AMORTIZACIJA** | **GORIVO I MAZIVO** | **PRIJEĐENI KILOMETRI** |
| 2010. | 4.605.336 kuna | 5.259.750 kuna | 2.113.134 |
| 2011. | 5.383.750 kuna | 6.003.619 kuna | 2.068.295 |
| 2012. | 7.563.160 kuna | 6.043.076 kuna | 1.903.978 |
| 2013. | 6.457.444 kuna | 5.683.903 kuna | 1.846.556 |
| 2014. | 1.181.080 kuna | 5.729.146 kuna | 1.879.089 |
| 2015. | 1.506.095 kuna | 5.063.326 kuna | 1.866.093 |
| 2016. | 423.869 kuna | 4.656.202 kuna | 1.906.335 |
| 2017.  | 400.884 kuna | 5.042.957 kuna | 1.885.398 |
| 2018. | 685.375 kuna | 5.706.887 kuna | 1.907.364 |
| 2019. | 1.616.624 kuna | 5.654.836 kuna | 1.931.019 |
| 2020. | 7.717.535 kuna | 3.311.580 kuna | 1.437.032 |
| 2021. | 11.238.525 kuna | 3.683.205 kuna | 1.657.665 |
| 2022. | 12.146.015 kuna | 4.982.473 kuna | 1.725.828 |

Troškovi usluga ostvareni su u iznosu od **3.736.150 kuna**, što predstavlja povećanje od 21% u odnosu na 2021. godinu. Posebno treba izdvojiti povećanje troškova premije osiguranja, a razlog je obračun osiguranja za 4 MIDI autobusa.

Na troškove osoblja odnosi se 41% ukupno ostvarenih poslovnih rashoda **15.920.922 kuna** (dok je 2021. godini iznos troškova osoblja bio 14.506.766 kuna).

Tijekom promatrane godine obračunato je **12**.**146.015 kuna** troškova amortizacije, što predstavljapovećanje od 8% u odnosu na prethodnu godinu. Povećanje je prisutno u okviru troškova amortizacije prijevoznih sredstava (11.253.214 tis kuna) zbog nabavke novih autobusa.

Ostali troškovi poslovanja ostvareni su u iznosu od **702.054 kuna**. Povećanje u odnosu na godinu ranije ostvarila je pozicija „Troškovi dugoročnih rezerviranja za rizike i troškove“ koje čine troškovi za neiskorišteni godišnji odmor te rezerviranja za sudske sporove.

**Financijski rashodi**

financijski rashodi iznosili su 371.154 kuna, a odnosili su se na kamate po zajmu od EBRD i ostale kamate.

**Ostali rashodi i vrijednosna usklađivanja**

Bilježe ostvarenje u iznosu od 237.534 kuna, od čega se većina ovog iznosa odnosi na „Vrijednosna usklađivanja potraživanja od kupaca“ u iznosu od 178.000 kuna te „Ostali izvanredni rashodi“ u iznosu od 59.534 kuna.

|  |
| --- |
| **Rezultat poslovanja** |

Ostvarivši prethodno spomenute prihode i rashode Društvo je 2022. godinu završilo ostvarivanjem bruto dobiti u iznosu od 154.660 kuna.

Tablica 11: Rezultata poslovanja i prihodi od osnovne djelatnosti u periodu od 2001.-2022. godine

|  |  |  |
| --- | --- | --- |
| **Godina** | **Financijski rezultat (bruto)** | **Prihod od osnovne djelatnosti** |
| 2010. | -66.367 kuna | 13.919.093 kuna |
| 2011. | -30.943 kuna | 14.130.629 kuna |
| 2012. | 132.811 kuna | 13.689.850 kuna |
| 2013. | 115.777 kuna | 13.965.790 kuna |
| 2014. | 196.362 kuna | 14.045.009 kuna |
| 2015. | 372.420 kuna | 13.794.066 kuna |
| 2016. | 126.337 kuna | 14.298.980 kuna |
| 2017. | 234.218 kuna | 15.258.695 kuna |
| 2018. | 343.651 kuna | 16.120.140 kuna |
| 2019. | 466.200 kuna | 16.646.017 kuna |
| 2020. | 479.211 kuna | 8.560.029 kuna |
| 2021. | 261.584 kuna | 10.443.154 kuna |
| 2022. | 154.660 kuna | 14.276.679 kuna |

**Izvještaj 4.**

**DODATNI PODACI**

|  |
| --- |
| **Broj i struktura zaposlenih** |

Tablica 12: Prosječna neto plaće po radniku

|  |  |  |  |
| --- | --- | --- | --- |
| **Radno mjesto** | **Predviđena kvalifikacija** | **Broj djelatnika** | **Prosječna neto mjesečna plaća** |
|
| **2021.** | **2022.** |
| Direktor | VSS | 1 | 14.992,22 | 14.953,91 |
| Rukovoditelj prometa i tehnike | VŠS | 1 | 13.600,68 | 13.570,23 |
| Voditelj kvalitete prijevoza | VŠS | 1 | 9.980,76 | 10.122,92 |
| Posl. prij. sustava | KV | 1 | 7.383,10 | 7.562,36 |
| Voditelj zaštite na radu | VSS | 1 | 8.862,51 | 9.234,12 |
| Voditelj financija i investicija | VSS | 1 | 8.282,83 | 8.479,32 |
| Glavni knjigovođa | SSS | 1 | 7.994,77 | 7.991,11 |
| Vozač autobusa | VKV, KV | 68 | 5.906,28 | 6.535,79 |
| Poslovna tajnica | SSS | -- | -- | -- |
| Samostalni komercijalist | VŠS | 1 | 7.064,42 | 6.941,27 |
| Autolimar | VKV | 1 | 5.097,20 | 4.818,80 |
| Poslovođa održavanja | KV | 1 | 6.487,00 | 6.441,22 |
| Glavni prometnik | KV | 1 | 7.191,61 | 7.332,18 |
| Prometnik | KV | 4 | 5.702,73 | 5.995,97 |
| Referent marketinga | VŠS | 1 | 7.064,77 | 6.941,27 |
| Dežurni vozač | KV | 4 | 6.007,53 | 6.246,84 |
| Automehaničar, Pogonski serviser | KV | 8 | 5.897,43 | 4.696,16 |
| Autoelektričar | KV | 1 | 5.342,63 | 4.561,66 |
| Referent kontrole prihoda | SSS | 1 | 6.756,25 | 6.640,66 |
| Točilac goriva | KV | 2 | 5.670,73 | 5.895,41 |
| Knjigovođa | SSS | 2 | 6.316,16 | 6.239,28 |
| Skladištar | KV | 1 | 6.182,05 | 6.044,68 |
| Kontrolor | SSS, KV | 3 | 5.429,08 | 5.228,32 |
| Referent prodaje karata | SSS, KV | 3 | 5.761,73 | 5.848,94 |
| Čistačica | NKV | 5 | 4.033,31 | 3.957,10 |
| **Ukupno** |  | **114** |  |  |

|  |
| --- |
| **Struktura radnih sati** |

Tablica 13: Struktura radnih sati

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   | Efektivni sati rada | Prekovremeni sati |  Državni praznik | Plaćeni dopust | Sati godišnjeg odmora | Sati bolovanja na teret Društva | Sati bolovanja na teret HZZO-a | Covid | UKUPNO |
| **2021.** | 175.958 | 8.104 | 7.013 | 303 | 26.922 | 10.917 | 12.216 | 9.611 | 251.044 |
| % | 70,1 | 3,23 | 2,8 | 0,12 | 10,7 | 4,35 | 4,87 | 3,83 | 100 |
| **2022.** | 175.838 | 8.123 | 7.769 | 173 | 23.270 | 11.778 | 12.928 | 1.941 | 241.820 |
| % | 72,71 | 3,36 | 3,21 | 0,07 | 9,62 | 4,87 | 5,35 | 0,8 | 100 |

|  |
| --- |
| **Investicije i izvori financiranja** |

Tijekom 2022.godine bilo je značajnih investicija. Ukupne investicije iznosile su 7.312.950 kuna. Najveći dio odnosi se na nabavku 4 MIDI autobusa sufinanciranih putem EU fondova, ali i ulaganje u rampu (remiza) čime se značajno utjecalo na smanjenje tkz. nultih kolometara te smanjuje ušteda na gorivu.

|  |
| --- |
| **Podaci vezani za djelatnost i fizički podaci o poslovanju** |

Temeljem BUSCARD sustava te analitičkom obradom podataka utvrđeno je povećanje broja prijeđenih kilometara za 4% u odnosu na 2021. godinu. Prijeđeno je ukupno 1.725.828 kilometara (dok je u 2021.godini prijeđeno 1.657.665 km).

Zbog nabave novih autobusa financiranih putem EU fondova, prosječna starost voznog parka je 4 godine.

Prema broju prevezenih putnika i dalje je najzastupljenija prva zona sa prevezenih 2.354.064 putnika (u 2021.godini bilo je 1.845.424 putnika), što predstavlja značajno povećanje od 28%

Suradnja sa prodajnim mjestima nastavlja se i dalje kako bi dostupnost pojedinih vrsta karata (mjesečne pretplatne i vrijednosne karte) bila u svim kvartovima Grada Pule, a krajem godine je uspostavljen kontakt s Tiskom na temu potpisivanja ugovora o suradnji.

Broj ugovorenih karata povećan je sa 5.267 u 2021. godini na 5.328 u 2022. godini. Opće radničke karte bilježe znatno povećanje sa 4.331 u 2021. godini, na 6.138 u 2022. godini kao i broj učeničkih i studentskih karata.

**Izvještaj 5.**

**POKAZATELJI**

|  |
| --- |
| **Ocjena poslovanja** |

**Naplata potraživanja u danima** smanjena je sa 23,49 dana u 2021.godini na 22.75 dana u 2022. godini. Društvo će i dalje veliku pažnju pridavati naplati potraživanja.

**Pokazatelji likvidnosti**

**Pokazatelj tekuće likvidnosti** koji iznosi 1,49 i manji je u odnosu na prethodnu godinu. Navedeni podatak pokazuje dobru likvidnost Društva.

**Ekonomičnost poslovanja** za 2022. godinu iznosi 0,99. te prikazuje da poslovni prihodi nisu bili dostatni za pokrivanje poslovnih rashoda.

**Izvještaj 6.**

**REALIZACIJA PLANA POSLOVANJA**

|  |
| --- |
| **Realizacija plana prihoda i rashoda** |

Inicijalni Plan poslovanja za 2022. godinu donesen je na temelju iskustava iz ranijih godina kao i realiziranog prihoda od osnovne djelatnosti u prethodnim godinama.

Planirani prihod od osnovne djelatnosti se u inicijalnom Planu poslovanja projicirao na 11.000.000,00 kuna.

Obzirom da se prilikom izrade plana poslovanja za 2022.godinu krenulo oprezno zbog pandemijskih uvjeta, bilo je prilično nezahvalno stvarati projekciju za narednu godinu iz razloga jer je javni gradski prijevoz jedan od najosjetljivijih u takvim situacijama, što je i vidljivo tijekom posljednjih nekoliko godina.

Unatoč svemu Društvo je kod Prihoda od pružanja usluga ostvarilo značajan pozitivan pomak u odnosu na Plan za 30% . To pokazuje pozitivan trend i postupno vraćanje povjerenja putnika. Od planiranih 11.000.000 kuna ostvareno je 14.276.679 kuna.

Na rashodovnoj strani obzirom na povećanje materijalnih prava radnika došlo je do većeg iznosa na stavci „troškovi osoblja“, ali i „materijala i sirovina u osnovnoj djelatnosti“ – gorivo i mazivo za 43%.

|  |
| --- |
| **Realizacija plana dodatnih podataka** |

Koncem godine Društvo je brojalo 114 zaposlenih, dok je planom bilo predviđeno njih 118.

Investicije, koje su bile planirane u iznosu od 7.850.000,00 kuna, ostvarene su u nešto manjem iznosu od 7.312.950,00 kuna (nabavka 4 MIDI autobusa).

Posebna značajka je povećanje prevezenih putnika u odnosu na Plan, kao i broj prodanih karata prema mjestu prodaje.

Odluke i prilozi